Þá hafði eyjan orðið hæst 174 m yfir sjávarmál . Skömmu eftir að hraungosinu lauk í Surti II hófst neðansjávargos um 600 m austnorðaustur af Surtsey og eyjan Syrtlingur hlóðst upp á tímabilinu 22. maí til 17. október 1965 . Surtseyjargosinu lauk 5. júní 1967 . Þetta sýnir að hörðnun og ummyndun gjósku í móberg er hraðfara ferli sem líta má á sem lokastig eldgosa í vatni eða undir jöklum . Síðan Surtseyjargosinu lauk hafa miklar breytingar orðið á eynni , háir sjávarhamrar myndast og eyjan minnkað mjög að flatarmáli auk þess sem lífið tók sér snemma bólfestu á eynni . Hægt er að lesa meira um Surtsey í grein sama höfundar " Surtur fer sunnan " í bókinni Undur veraldar , Mál og menning , Reykjavík 1998 .